paragraph_text: Samoniklo jestivo bilje je pored lova svakako najstariji čovjeku raspoloživ izvor hrane. Danas je uporaba spomenutog potpuno očuvana samo kod zajednica koje nisu imale jači dodir s onime što se naziva civilizacijom. Posljednjih nekoliko desetljeća interes za ovo područje kod nas sve više raste. Najčešće korišteno u vrijeme raznih nepogoda i nestašica izazvanih ratovima, samoniklo jestivo bilje postupno polako ali sigurno ponovo zauzima mjesto koje mu i pripada.